**ZMLUVA NA DODANIE TOVARU**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

ZMLUVNÉ STRANY

**Objednávateľ:**  **VINIDI s. r. o.**

Sídlo: Alexandrov dvor 444, 951 34 Báb

Zastúpený: Ing. Ľubomír Šidala - konateľ

Zapísaný: OR OS Nitra, Oddiel: Sro, Vložka č. 34915/N

IČO: 36 693 138

DIČ: 2022270690

IČ DPH: SK 2022270690

(ďalej len „objednávateľ“)

**Dodávateľ**: ......................................................

Obchodné meno: ......................................................

Sídlo: ......................................................

Zastúpený: ......................................................

Zapísaný: ......................................................

IČO: ......................................................

DIČ: ......................................................

IČ DPH: ......................................................

Telefón, e-mail: ......................................................

Osoba oprávnená konať vo veciach technických ......................................................

(ďalej len "Dodávateľ)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom **„Fotovoltaický zdroj“.**

1. **Predmet zmluvy**

Dodávateľ sa zaväzuje na vlastné náklady a riziko dodať pre Objednávateľa tovar **„Fotovoltaický zdroj“** (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky **zo dňa .....................** a technickej špecifikácie, ktorá tvorí Prílohu č. 1 tejto zmluvy.

Predmet tejto zmluvy v zmysle technickej špecifikácie zahŕňa:

* dodávka a montáž nového FVZ (panely, strešná konštrukcia, invertor, rozvádzač, ochrana siete, prepojovacie vodiče, podružný materiál a.i.),
* vykonanie predpísaných skúšok,
* servis fotovoltického zariadenia počas trvania záručnej doby,
* vypracovanie a odovzdanie odovzdávacej dokumentácie k predmetu dodávky,
* súčinnosť pri uvedení FVZ do prevádzky,
* a ďalšie práce v zmysle technickej špecifikácie a realizačnej projektovej dokumentácie potrebné pre riadne fungovanie zariadenia.

1. **Cena**

Cena za predmet zmluvy je stanovená dohodou zmluvných strán v sume:

|  |  |  |  |  |
| --- | --- | --- | --- | --- |
| **P.č.** | **Názov predmetu zákazky** | **Počet ks** | Cena spolu bez DPH | Cena spolu s DPH |
| 1. | **Fotovoltaický zdroj** | 1 |  |  |

Súčasťou ceny je aj doprava predmetu zmluvy v mieste dodania: **Alexandrov dvor 444, 951 34 Báb**

1. **Platobné podmienky**
2. Cena podľa čl. II tejto zmluvy bude Dodávateľovi zaplatená zo strany Objednávateľa nasledovným spôsobom:
3. po riadnom dodaní predmetu tejto zmluvy, a to na základe faktúry, ktorú je Dodávateľ oprávnený vystaviť do 15 dní po protokolárnom prevzatí predmetu zmluvy, so splatnosťou faktúry 30 dní od termínu protokolárneho prevzatia predmetu zmluvy. Súčasťou protokolárneho odovzdania predmetu zmluvy je odovzdanie kompletnej technickej dokumentácie vrátane revízií.
4. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený na faktúre, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa.
5. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
6. V Zmluvnej cene sú zahrnuté všetky náklady súvisiace s dodaním predmetu zmluvy.
7. **Čas plnenia**
8. Termín realizácie je do **5** **mesiacov** od vystavenia záväznej objednávky, najneskôr však do 3/2025.
9. Zmluvný termín uvedený v čl. IV bod 1. zmluvy je termín najneskoršie prípustný a neprekročiteľný s výnimkou zásahov spôsobených vis mayor. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.
10. **Záručná doba a záručný servis**
11. Dodávateľ poskytne na predmet zmluvy záruku minimálne 24 mesiacov odo dňa uvedenia do prevádzky s výnimkou dodávky technológie „fotovoltické meniče“ kde sa záručná doba končí uplynutím 60 mesiacov. Záruka na nominálny výkon fotovoltických panelov je 85% na 25 rokov.
12. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
13. Dodávateľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr od 5 pracovných dní od písomného (stačí email) oznámenia poruchy.
14. **Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania Dodávateľa pri nedodržaní termínov dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu škody v plnom rozsahu uplatnením zmluvnej pokuty nie je dotknutý.
5. **Ďalšie dojednania**
6. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
7. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
8. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
9. Objednávateľ má právo bez akýchkoľvek sankcií odstúpiť od zmluvy s Dodávateľom v prípade, kedy ešte nedošlo k plneniu zo zmluvy medzi Objednávateľom a Dodávateľom a výsledky administratívnej finančnej kontroly Poskytovateľa (PPA ) neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
10. **Záverečné ustanovenia**
11. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
12. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
13. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
14. Táto zmluva nadobúda platnosť a účinnosť dňom podpísania oboma zmluvnými stranami.
15. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

|  |  |
| --- | --- |
| V .........................., dňa ..........................  V mene Objednávateľa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Meno a priezvisko štatutárneho zástupcu  Objednávateľ | V ............................., dňa ............................  V mene Dodávateľa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Meno a priezvisko štatutárneho zástupcu  Dodávateľ |
|  |  |

Prílohy:

* Príloha č. 1 Technická špecifikácia / cenová ponuka zhotoviteľa
* Príloha č. 2 Zoznam subdodávateľov

Príloha č. 2: Zoznam subdodávateľov

**Zoznam subdodávateľov**

|  |  |  |  |
| --- | --- | --- | --- |
| Práca určená pre subdodávateľa | Objekt stavby | Meno a podrobnosti o subdodávateľovi / osoba oprávnená konať za subdodávateľa/ | % podiel subdodávky na celkových nákladoch stavby |
|  |  |  |  |
|  |  |  |  |
|  |  |  |  |
|  |  |  |  |

Predmet zákazky:

„**Fotovoltaický zdroj“**

**Podpis štatutára a pečiatka**